গাইবান্ধা, ২৯ সেপ্টেম্বর- তৃণমুল পর্যায়ের তরুণ জনপ্রিয় রাজনীতিক সাবেক ছাত্রনেতা ইউপি চেয়ারম্যান ও জেলা আওয়ামী লীগের যুব ও ক্রীড়া বিষয়ক সম্পাদক আমিনুর জামান রিংকু গাইবান্ধা প্রেসক্লাবে জেলার প্রিন্ট ও ইলেকট্রনিক মিডিয়ার সাংবাদিকদের সাথে রবিবার আসন্ন দশম জাতীয় সংসদ নির্বাচন সম্পর্কিত এক মতবিনিময় সভায় মিলিত হন। আসন্ন নির্বাচনে গাইবান্ধা-২ (সদর) আসনে জাতীয় সংসদ সদস্য প্রার্থী হিসেবে ইতোমধ্যে তিনি সভা, সমাবেশ, পোষ্টারিং, মাইকিং এবং লিফলেট বিতরণের মাধ্যমে ব্যাপক নির্বাচনী তৎপরতা শুরু করেছেন। এর পাশাপাশি তিনি আওয়ামী লীগ দলীয় একজন প্রার্থী হিসেবে মনোনয়ন পেতে তার প্রচেষ্টা অব্যাহত রেখেছেন। উলে¬খ্য আমিনুর জামান রিংকু ঘাগোয়া ইউনিয়নের চেয়ারম্যান, জেলা আওয়ামী লীগের যুব ও ক্রীড়া বিষয়ক সম্পাদক, ঘাতক দালাল নির্মুল কমিটির সদস্য সচিব, ২০০১ থেকে ২০০৫ সাল পর্যন্ত জেলা ছাত্রলীগের সভাপতি, ১৯৯৫ থেকে ২০০১ পর্যন্ত জেলা ছাত্রলীগের সাধারণ সম্পাদক, ১৯৯২ সালে গাইবান্ধা সরকারী কলেজ ছাত্র সংসদের ভিপি, ১৯৯০ থেকে ৯৪ পর্যন্ত ছাত্রলীগ কলেজ শাখার সাধারণ সম্পাদক ছিলেন। তিনি বলেন, প্রয়াত পিতা ইউসুফুজ্জামান মিয়া ছিলেন জেলা আওয়ামী লীগের একজন নিবেদিত প্রাণ নেতা। তার পিতার অনুপ্রেরণাতেই দলীয় আদর্শ বাস্তবায়ন এবং জনকল্যাণ…